Съдържание
Индекс 🔎︎

# Инструменти

Менюто Инструменти съдържа команди за проверка на правописа, проследяване на обръщенията в листа, търсене на грешки и дефиниране на сценарии.

Също така, можете да създавате и присвоявате макроси и да конфигурирате лентите с инструменти, менютата, клавишните комбинации и подразбираните настройки за приложенията от LibreOffice.

## Правопис

Отваря прозореца за ръчна проверка на правописа.

## Автоматична проверка на правописа

LibreOffice може да проверява автоматично правописа, докато въвеждате, и да подчертава възможните сгрешени думи с червена вълнообразна линия.

## Синонимен речник

Чрез синонимния речник можете да търсите синоними и сродни думи.

## Език

Отваря подменю с команди, специфични за езика.

## Настройки на автокорекция

Задава настройките за автоматичната замяна на текст по време на въвеждане.

## Заличаване на информация

Заличаването на информация в документи представлява закриване на думи или откъси, предназначени за използване или преглеждане само от упълномощени лица.

## Автозаличаване

Използвайте автоматичното заличаване на информация, за да дефинирате думи и изрази, които автоматично се маркират за заличаване.

## Чувствително изображение (ImageMap)

Позволява ви да прикрепвате URL към определени области върху графика или група от графики. Група от една или няколко чувствителни области се нарича чувствително изображение (ImageMap).

## Удовлетворяване на условие

Отваря диалогов прозорец, чрез който можете да решите уравнение с едно неизвестно.

## Solver

Отваря диалоговия прозорец Solver. Тази функция служи за решаване на уравнения с няколко неизвестни и съвкупност от ограничения върху тях чрез методи за решаване на обратни задачи.

## Детектив

Тази команда задейства инструмента „Детектив“. С него можете да проследявате зависимостите между текущата клетка с формула и останалите клетки в електронната таблица.

## Сценарии

Дефинира сценарий за избраната област от листа.

## Подменю „Формуляри“

Съдържа команди за включване на режима „Проектиране на формуляр“, разрешаване/забраняване на помощниците за контроли и вмъкване на контроли за формуляр в документа.

## Споделяне на електронна таблица

Споделянето на електронна таблица позволява на няколко потребители да отворят едновременно един и същ файл за редактиране.

## Защитаване на документ

Командите Защитаване на лист и Защитаване структурата на документа предотвратяват внасянето на промени в клетките или листовете на документ. Можете да зададете и парола. В този случай премахването на защитата е възможно само ако потребителят въведе съответната парола.

## Макроси

Позволява ви да записвате, организирате и редактирате макроси.

## Инструменти за разработка

Инспектира обекти в документи на LibreOffice и показва поддържаните услуги на UNO, както и наличните методи, свойства и реализирани интерфейси.

## Диспечер на разширения

Диспечерът на разширения служи за добавяне, премахване, забраняване, разрешаване и обновяване на разширения на LibreOffice.

## Персонализиране

Служи за персонализиране на менютата, контекстните менюта, клавишните комбинации, лентите с инструменти и макросите за събития в LibreOffice.

## Настройки

Тази команда отваря диалогов прозорец за персонализирано конфигуриране на програмата.